คือหนูหยุดกินยาคุมเมื่อ16กรกฏาคมนี้ ตั้งแต่นั้นมามีเพศสัมพันธ์กับแฟนแล้วหลั่งในมาตลอดจนถึงวันที่19 กรกฎาคม ช่วงดึกๆ พอเช้าเมนส์ก็มาค่ะ มีอาการปวดท้องน้อยค่ะ ใจหนูกับแฟนคือเราอยากมีลูก มากค่ะ ถึงได้ปล่อย แต่เลือดก็มา แล้วๆเลือดจะหนุดในกี่วันค่ะ หลังจากเลิกยา
สวัสดีค่ะ เมื่อหยุดทานยาคุมกำเนิด ภายใน 2-4 วัน ก็ย่อมจะมีเลือดออกมา ซึ่งเลือดที่ออก เกิดจากเยื่อบุโพรงมดลูกที่หลุดลอก จากการขาดการกระตุ้นจากฮอร์โมนจากยา ซึ่งคล้ายกับการที่เราทานยาคุมจนครบ 21 เม็ดแล้วหลังจากนั้น 2-4 วัน ก็จะมีประจำเดือนมาค่ะ และเป็นการเแสดงว่าไม่ได้มีการตั้งครรภ์เกิดขึ้นค่ะ ทั้งนี้ เลือดที่ออกก็อาจมานาน 2-7 วัน คล้ายกับประจำเดือนได้หากต้องการที่จะตั้งครรภ์ ก็ให้มีเพศสัมพันธ์เป็นประจำสม่ำเสมอไปเรื่อยๆ การตั้งครรภ์ ก็น่าจะเกิดขึ้นได้ภายในเวลาไม่นานค่ะเพราะโดยส่วนใหญ่ เมื่อหยุดทานยาคุมไปแล้ว การทำงานของรังไข่และการตกไข่ก็จะกลับมาภายใน 2-3 สัปดาห์ แต่บางรายก็อาจเกิดขึ้นเร็วหรือช้ากว่านี้ก็ได้ค่ะ